Die chlyni Muus isch druff und dranne sech als Identifikationsfigur für ne moderni Schwiiz mit vilne Mundarte und Sprache z etabliere. Si singt nämlech rockig oder volkstümlich und schafft o der Spagat zwüsche Gross und Chly, Musig und Literatur. Ds Buech Jimmy Flitz die Schweizermaus isch o uf Dütsch erschine im rikiverlag. Und de Roland Zoss, «der Maa mit der Muus» singt und tanzt a vilne Chinderaläss und Schuele dür d Schwiiz. Und ds Wiehnachtsmusical wird traditionell all Jahr ufgfüehrt i verschidene Chilchene.